
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 879 

" 24 Μαΐου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ομάδας ελέγχου για τη διενέργεια ελέγχου 
στο Επιχειρησιακό Πρόγραμμα Αλιείας ΚΑΝ (ΕΚ) 

3699/93. 1 

Συμπληρωματικά μέτρα για την αναγνώριση των επι¬ 
χειρήσεων εμπορικής επεξεργασίας και την δια¬ 
σφάλιση των κοινοτικών ενισχύσεων στον τομέα 
του ακατέργαστου καπνού. 2 


ΑΠΟΦΑΣΕΙ Σ 

Αριθ. 2/32547/Γ0041 (1) 

Σύσταση ομάδας ελέγχου για τη διενέργεια ελέγχου στο 

Επιχειρησιακό Πρόγραμμα Αλιείας ΚΑΝ (ΕΚ) 3699/93. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 6 του Ν. 2187/94 «Ειδικό Συντονιστικό 
Όργανο Ελέγχου των προγραμμάτων που χρηματοδο¬ 
τούνται από την Ε.Ε.», όπως τροποποιήθηκε με το άρθρο 
17 του Ν. 2592/98 (ΦΕΚ 57Α/18.3.98). 

β) Του Ν. 2081/92 «Ρύθμισητου θεσμού των Επιμελητη¬ 
ρίων κ.λπ.» (Α' 154). 

γ) Του Π.Δ. 393/94 «Συγκρότηση Αρμοδιότητας και κα¬ 
θορισμός της λειτουργίας του Ειδικού Συντονιστικού 
Οργάνου Ελέγχου των προγραμμάτων που χρηματοδο¬ 
τούνται από την Ε.Ε.» (Α' 219). 

2. Την αριθ. 1107147/1239/4.10.1996 απόφαση ανάθε¬ 
σης αρμοδιοτήτων του Υπουργού Οικονομικών στους 
Υφυπουργούς Οικονομικών (ΦΕΚ 922 τ. Β'). 

3. Την Κοινή Απόφαση των Υπουργών Εθνικής Οικονο¬ 
μίας και Οικονομικών αριθμ. 2076149/10990/27.10.97 
«Καθορισμός αποζημίωσης του Ειδικού Συντονιστικού 
Οργάνου Ελέγχου και των Ομάδων Ελέγχου των Προ¬ 


γραμμάτων που χρηματοδοτούνται από την Ευρωπαϊκή 
Ένωση» (ΦΕΚ 993Β/7.11.97). 

4. Την αριθ. 35/22.3.99 απόφαση του Ε.Σ.Ο.Ε. για τη διε¬ 
νέργεια ελέγχου στο Ε.Π. Αλιείας ΚΑΝ. (ΕΚ) 3699/93. 

5. Το αριθμ. 275752/23.4.99 έγγραφο της Δ/νσης Θα¬ 
λάσσιας Αλιείας του Υπουργείου Γεωργίας. 

6. Την απόφαση Ε(96) 482/24.4.96 που αφορά την έγκρι¬ 
ση του Πολυταμειακού Επιχειρησιακού Προγράμματος 
Τεχνικής Βοήθειας και την αριθμ. 8287/7.3.97 απόφαση 
του Υφ. Εθνικής Οικονομίας. 

7. Το γεγονός ότι από τις διατάξεις αυτής της απόφασης 
προκαλείται δαπάνη για αμοιβή των ελεγκτών, η οποία βα¬ 
ρύνει τον ΚΑΕ 0515 φορέα 140 του Υπ. Οικονομικών, ενώ οι 
δαπάνες μετακίνησης και διαμονής θα βαρύνουν τις πιστώ¬ 
σεις του Ε.Π. Τεχνικής βοήθειας Κ.Π.Σ. και η ημερήσια απο¬ 
ζημίωση θα βαρύνει την από 12.6.96 σύμβαση. 

8. Την αριθμ. 25102/ΔΕΦΕ 1393/12.7.96 απόφαση του 
Υπ. Εθνικής Οικονομίας. 

9. Την ανάγκη ουσιαστικού ελέγχου στο Ε.Π. Αλιείας 
ΚΑΝ (ΕΚ) 3699/93 στα πλαίσια ελέγχου των προγραμμά¬ 
των που χρηματοδοτούνται από την Ευρ. Ένωση, σύμ¬ 
φωνα με τις διατάξεις του ΚΑΝ. 2064/97, με τη συμμετοχή 
υπαλλήλων του ΥΠΕΘΟ, σύμφωνα με την παρ. 5 του άρ¬ 
θρου 2 του Π.Δ. 393/94. 

10. Τοπρόγραμμα ελέγχων 1999του ΕΣΟΕ. 

11. Την αρ. 34001/ΔΙΟΕ 1957/1996 κοινή απόφαση του 
Πρωθυπουργού και του Υπουργού Εθνικής Οικονομίας, 
για την ανάθεση αρμοδιοτήτων, αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο Επιχειρησιακό Πρόγραμμα Αλιεί¬ 
ας ΚΑΝ(ΕΚ) 3699/93 και ορίζουμε ως μέλη της ομάδας 
τους εξής: 


α. ΚΑΠ0ΝΙΚ0Λ0Σ ΔΗΜΗΤΡΙΟΣ. 
β.ΑΛΕΞΑΝΔΡΗΣ ΓΕΩΡΓΙΟΣ, 
γ. ΧΑΤΖΙΔΑΚΗ ΧΡΥΣ0ΥΛΑ, 

δ. ΧΡΙΣΤΟΔΟΥΛΟΥ ΜΙΧΑΗΛ, 


Υπάλληλος του Γ.Λ.Κ. (Δ41) 
Υπάλληλος της ΥΔΕ Ν. Πιερίας 
Υπάλληλος του Υπ. Γεωργίας 
(Δ/νση Θαλ. Αλιείας) 
Υπάλληλος Εθν. Οικονομίας 
(Δ/νση Οικονομικού) 


2. Ο έλεγχος θα διενεργηθεί στο Νομό Θεσ/κης και συ¬ 
γκεκριμένα θα ελεγχθούν το Τμήμα Αλιείας της Ν Α 

Θεσ/νίκης και οι φορείς που αναφέρονται στο υπό στοι¬ 
χείο 5 του προοιμίου έγγραφο του Υπ. Γεωργίας, οι οποί¬ 
οι υλοποίησαν επενδυτικά σχέδια στα πλαίσια του Ε.Π. 
Αλιείας ΚΑΝ (ΕΚ) 3699/93. 

3. Έργο της Ελεγκτικής Ομάδας είναι η διενέργεια ελέγ¬ 
χου στο παραπάνω αναφερόμενο Πρόγραμμα και συγκε¬ 
κριμένα: 

α) η διαπίστωση της ορθής υλοποίησης των επί μέρους 
ενεργειών σύμφωνα με τις Εθνικές και Κοινοτικές διατά- 
ξεις. 

β) η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών που έγι¬ 
ναν από τους ανωτέρω Φορείς. 

γ) η επιτόπια εξακρίβωση της υλοποίησης του φυσικού 
αντικειμένου των ελεγχομένων σχεδίων. 

4. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τον τρόπο που αναφέρεται στην αριθμ. 7/6.2.96 απόφαση 
του Ε.Σ.Ο.Ε. 

5. Ο έλεγχος μαζί με τις ημέρες μετακίνησης θα διαρ¬ 
κέσει από 23.5.99 μέχρι και 28.5.99. 

6. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου και θα υποβληθεί στο Ε.Σ.Ο.Ε. 
για μελέτη και επεξεργασία. 

7. Στα μέλη της Ελεγκτικής Ομάδας θα καταβληθεί η 
προβλεπόμενη από την υπό στοιχείο 3 του προϊμίου από¬ 
φαση, αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19Μάίου 1999 

ΟΙ ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

X. ΠΑΧΤΑΣ Ν. ΧΡΙΣΤΟΔΟΥΛΑΚΗΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 
-♦- 

Αρίθ. 175449 (2) 

Συμπληρωματικά μέτρα για την αναγνώριση των επιχει¬ 
ρήσεων εμπορικής επεξεργασίας και την διασφάλιση 
των κοινοτικών ενισχύσεων στον τομέα του ακατέργα¬ 
στου καπνού. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «Περί οργα¬ 
νώσεων των διοικητικών υπηρεσιών για την εφαρμογή της 
Συνθήκης Προσχώρησης της Ελλάδος στις Ευρωπαϊκές 
Κοινότητες και ρύθμισης συναφών θεσμικών και οργανω¬ 
τικών θεμάτων» (Α 280). 

β) Του άρθρου 1 παρ. 1,2 και3του Ν. 1338/1983 «Εφαρ¬ 
μογή του Κοινοτικού Δικαίου» (Α34), όπως τροποποιήθη¬ 


κε με το άρθρο 6 του Ν. 1440/1984 «Συμμετοχή της Ελλά¬ 
δος στο κεφάλαιο, στα αποθεματικά και σας προβλέψεις 
της Ευρωπαϊκής Τράπεζας Επενδύσεων, στο Κεφάλαιο 
της Ευρωπαϊκής Κοινότητας Άνθρακος και Χάλυβος και 
του Οργανισμού Εφοδιασμού ΕΥΡΑΤΟΜ» (Α' 70) και του 
άρθρου 65του Ν.1892/1990 (Α101). 

γ) Του Ν.Δ. 3758/1957 «Περίιδρύσεως Εθνικού Οργανι¬ 
σμού Καπνού» (Α' 184). 

δ) Του άρθρου 2 παρ. 5 του Ν. 1697/87 «Ρύθμιση θεμά¬ 
των νομικών προσώπων εποπτείας του Υπουργείου Γ ε¬ 
ωργίας και άλλες διατάξεις» (Α' 57). 

ε) Του άρθρου 29 Α του Ν. 1558 1985 «Κυβέρνηση και 
Κυβερνητικά Όργανα» (Α' 137) όπως το άρθρο αυτό προ¬ 
στέθηκε με το άρθ ρο 27 του Ν. 2081 /1992 (Α' 154) και αντι- 
καταστάθηκε από το άρθρο 1 παρ. 2α του Ν.2469/97 
(Α'38). 

2. Τους Κανονισμούς: 

α) 2075/92 του Συμβουλίου «για την κοινή οργάνωση 
αγοράς του ακατέργαστου καπνού» (1215) όπως αυτός 
τροποποιήθηκε με τον Κανονισμό 1636/98 (Ι_ 210). 

β) 2848/98 της Επιτροπής «για τις λεπτομέρειες εφαρ¬ 
μογής του κανονισμού (ΕΟΚ) 2075/92 όσον αφορά το κα¬ 
θεστώς των πριμοδοτήσεων, των ποσοστώσεων παραγω¬ 
γής και της ειδικής ενίσχυσης που χορηγείται στις ομάδες 
παραγωγών στον τομέα του ακατέργαστου καπνού» (I 
358). 

3. Το γεγονός ότι από την εφαρμογή της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού , αποφασίζουμε: 

Άρθρο 1 

Σκοπός 

Με την παρούσα Απόφαση καθορίζονται οι διαδικασίες 
και οι προϋποθέσεις για την έγκριση των μεταποιητικών 
επιχειρήσεων καπνού οι οποίες θα μπορούν να υπογρά¬ 
φουν συμβάσεις καπνοκαλλιέργειας καθώς επίσης και οι 
διαδικασίες ανάκλησης της έγκρισης σε περίπτωση μη 
τήρησης των κοινοτικών και εθνικών διατάξεων, σύμφωνα 
με τα άρθρα 7 και 53 του ΚΑΝ (ΕΚ) 2848/98 της Επιτρο¬ 
πής. 

Άρθρο 2 

Έγκριση μεταποιητικών επιχειρήσεων 

1. Κάθε μεταποιητική επιχείρηση που έχει έδρα στην Ελ¬ 
λάδα και επιθυμεί να συνάψει σύμβαση καλλιέργειας με 
αναγνωρισμένη Ομάδα παραγωγών ή με μεμονωμένο πα¬ 
ραγωγό της Ευρωπαϊκής Ένωσης υποχρεούται μέχρι 15 
Οκτωβρίου του έτους που προηγείται της εσοδείας για 
την οποία θα υπογράψει συμβάσεις καλλιέργειας καπνού 
να υποβάλλει αίτηση για έγκριση σΓην αρμόδια Επιτροπή 
αναγνώρισης, του άρθρου 4 της παρούσας απόφασης, 
δια των αρμοδίων υπηρεσιών του Εθνικού Οργανισμού 
Καπνού (ΕΟΚ) μετά ακόλουθα δικαιολογητικά: 

α) Βεβαίωση από τη Δ/νση Διαχείρισης Αγορών Γεωργι- 
κών Προϊόντων (ΔΙΔΑΓΕΠ), του αριθμού Μητρώου της με¬ 
ταποιητικής επιχείρησης. 

β) Επικυρωμένο αντίγραφο του καταστατικού και των 
τυχόν τροποποιήσεων αυτού νομίμως επικυρωμένων, κα¬ 
θώς και τα σχετικά ΦΕΚ για ΑΕ και ΕΠΕ. 

γ) Τους κατά τον νόμο υπεύθυνους ή εκπροσώπους της 
μεταποιητικής επιχείρησης καθώς και τους υπεύθυνους 
του λογιστηρίου, μεταποίησης και εξαγωγήςτων καπνών. 

δ) Δήλωση για τη διεύθυνση και επιφάνεια σε τετραγω¬ 
νικά μέτρα όλων των εγκαταστάσεων της επιχείρησης. 

ε) Λεπτομερή δήλωση για το ιδιόκτητο ή ενοικιαζόμενο 
μεταποιητικό κέντρο σχετική με τη: 

* Δυναμικότητα μεταποίησης ανά οκτάωρο σε τόνους 
με αναφορά στον τύπο των καπνών που μπορούν να με¬ 
ταποιηθούν (Ανατολικά, ή Βιρτζίνια και Μπέρλεϋ). 

* Απασχολούμενο προσωπικό ανά ειδικότητα και σχέση 
εργασίας (μόνιμο-εποχικό). 

Η δυναμικότητα του ενοικιαζόμενου μεταποιητικού κέ¬ 
ντρου πρέπει να είναι ανάλογη της ποσότητας καπνών για 
την οποία πρόκειται να συνάψει συμβόλαιο η μεταποιητι¬ 
κή επιχείρηση. 

στ) Συμφωνητικό μίσθωσης κατατεθειμένο στην αρμό¬ 
δια ΔΟΥ, για την περίπτωση που το μεταποιητικό κέντρο 
που δηλώνεται ανήκει σε άλλη μεταποιητική επιχείρηση. 

ζ) Λεπτομερή δήλωση τυχόν αποθεμάτων καπνών που 
έχουν στην κατοχή τους. 

η) Βεβαίωση από τον ΕΟΚ ότι η επιχείρηση δεν οφείλει 
την εμπορική αξία καπνών προηγουμένων εσοδειών σε 
καπνοπαραγωγούς ούτε επίσης το ειδικό τέλος 2% υπέρ 
του ΕΟΚ. 

2. Αρμόδιες υπηρεσίες ορίζονται η Κεντρική Υπηρεσία 
του ΕΟΚ, οι Περιφερειακές του Διευθύνσεις καιταΔιανο- 
μαρχιακά του τμήματα όπου ευρίσκεται η έδρα της επι¬ 
χείρησης μεταποίησης. Οι υπηρεσίες αυτές μετά από 
έλεγχο των εγκαταστάσεων που περιλαμβάνονται στην 
σχετική αίτηση συντάσσουν σχετικό πρακτικό καταλλη¬ 
λότητας το οποίο αποστέλλουν μαζί με τα δικαιολογητικά 
που υποβλήθηκαν από την επιχείρηση στην ΚΥ του ΕΟΚ. 

Μετά την εξέταση των σχετικών στοιχείων η Κ.Υ. του 
ΕΟΚ υποβάλλει στην Επιτροπή έγκρισης του άρθρου 4, 
σχετική εισήγηση για την έγκριση ή μη της μεταποιητικής 
επιχείρησης. 

3. Η Επιτροπή του άρθρου 4 της παρούσας Απόφασης 
με βάση τα υποβληθέντα δικαιολογητικά και την εισήγηση 
που υποβάλλει ο ΕΟΚ και αφού εξετάσει: 

α) Τις οικονομικές δυνατότητες της προς έγκριση επι¬ 
χείρησης, όπως προκύπτουν από τα στοιχεία που υπο¬ 
βλήθηκαν, καθώς και από κάθε άλλο πρόσθετο αποδεικτι¬ 
κό στοιχείο π.χ. φορολογική και ασφαλιστική ενημερότη¬ 
τα. 

β) Τη συνέπεια των επιχειρήσεων στις οικονομικές υπο¬ 
χρεώσεις τους και την τήρηση των εθνικών και κοινοτικών 
διατάξεων. 

γ) Την καταλληλότητα του εξοπλισμού και των εγκατα¬ 
στάσεων επεξεργασίας των καπνών, όπου κρίνεται σκόπι¬ 
μο, ως επίσης και το αν η επιχείρηση διαθέτει το απαραί¬ 
τητο και κατάλληλο προσωπικό. 


δ) Οποιοδήποτε άλλο στοιχείο κρίνει απαραίτητο για τη 
διασφάλιση των αντικειμενικών δυνατοτήτων ομαλής λει¬ 
τουργίας της επιχείρησης, 

προβαίνει στην έγκριση ή μη της επιχείρησης μεταποίη¬ 
σης το αργότερο εντός προθεσμίας 60 ημερών από την 
ημερομηνία υποβολής της σχετικής αίτησης. Η σχετική 
έγκριση ή απόρριψη κοινοποιείται άμεσα στην μεταποιη¬ 
τική επιχείρηση μέσω της κεντρικής υπηρεσίας του ΕΟΚ. 

Η Επιτροπή αναγνώρισης του άρθρου 4 μετά την προ¬ 
σκόμιση νέων στοιχείων από την μεταποιητική επιχείρηση 
σε περίπτωση μη έγκρισής της, επανεξετάζει το θέμα και 
αποφασίζει εντός δέκα πέντε (15) ημερών από την ημε¬ 
ρομηνία υποβολής τους. 

Ο ΕΟΚ κοινοποιεί χωρίς καθυστέρηση στην Επιτροπή 
της Ευρωπαϊκής Ένωσης, καθώς και σε όλους τους εν¬ 
διαφερομένους (μεταποιητικές επιχειρήσεις - ομάδες πα¬ 
ραγωγών), τα ονόματα και τις διευθύνσεις των επιχειρή¬ 
σεων πρώτης μεταποίησης που έχουν εγκριθεί. 

4. Ειδικότερα για μεταποιητικές επιχειρήσεις που δεν 
συνήψαν συμβάσεις καλλιέργειας και τα τρία (3) προη¬ 
γούμενα έτη ή που θα συνάψουν για πρώτη φορά, δεν επι¬ 
τρέπεται η σύναψη συμβάσεων καλλιέργειας για ποσότη¬ 
τες που υπερβαίνουν το 2% της εθνικής ποσόστωσης το 
πρώτο έτος από την έγκριση και επιπλέον 2% κατ’ έτος τα 
επόμενα δύο έτη που ακολουθούν. Η Επιτροπή του άρ¬ 
θρου 4 με αιτιολογημένη απόφασή της δύναται να παρέ¬ 
χει τη σχετική άδεια σύναψης συμβάσεων καλλιέργειας 
για ποσότητες μεγαλύτερες των παραπάνω αναφερομέ- 
νων ποσοστών. 

Άρθρο 3 

Ανάκληση έγκρισης των επιχειρήσεων 

Η προβλεπόμενη από τα άρθρα 7 και 53 του Κ.ί ΕΚ) 
2848/98 ανάκληση της έγκρισης μιας επιχείρησης γίνεται 
μεαπόφασητου Υπουργού Γεωργίας, μετά προηγούμενη 
ακρόαση της εν λόγω επιχείρησης και αιτιολογημένη ει- 
σήγηση της αρμόδιας επιτροπής εγκρίσεως των μεταποι¬ 
ητικών επιχειρήσεων. 

Ο ΕΟΚ κοινοποιεί χωρίς καθυστέρηση στην Επιτροπή 
της Ευρωπαϊκής Ένωσης τα ονόματα και τις διευθύνσεις 
των επιχειρήσεων πρώτης μεταποίησης οι εγκρίσεις των 
οποίων ανακλήθηκαν. 

Άρθρο 4 

Επιτροπή έγκρισης 

1. Συστήνεται πενταμελής Επιτροπή αποτελούμενη 
από: 

α) Έναν υπάλληλο της Δ/νσης ΟΑΒΙΠ της ΓΕΔΙΔΑΓΕΠ 
ως Πρόεδρο. 

β) Έναν υπάλληλο της Δ/νσης ΠΑΠ - Φυτών Μεγάλης 
Καλλιέργειας. 

γ) Έναν υπάλληλο της Δ/νσης Νομοπαρασκευαστικού 
Έργου και Νομικών Υποθέσεων. 

δ) Έναν υπάλληλο της Δ/νσης Αγορών και Εμπορίου του 
Εθνικού Οργανισμού Καπνού. 

ε) Έναν υπάλληλο της Δ/νσης Οικονομικής Διαχείρισης 
της ΓΕΔΙΔΑΓΕΠ. 

Χρέη Γραμματέα της Επιτροπής ασκεί υπάλληλος του 
ΕΟΚ. 

2. Με απόφαση του Υπουργού Γεωργίας ορίζονται τα 
μέλη με τους αναπληρωτές τους, οι οποίοι είναι υπάλλη¬ 
λοι των αντίστοιχων υπηρεσιών. 

3. Έργο της Επιτροπής είναι η έγκριση ή μη των μετα¬ 
ποιητικών επιχειρήσεων, η εισήγηση στον Υπουργό Γε¬ 
ωργίας της ανάκλησης της έγκρισης του άρθρου 3 της 
παρούσας και η σύνταξη και υποβολή στον Υπουργό Γε- 
ωργίας απολογιστικής έκθεσης στο τέλος εκάστης εσο¬ 
δείας. 

4. Η Επιτροπή συνέρχεται μετά από εισήγηση της αρ¬ 
μόδιας ελεγκτικής αρχής (ΕΟΚ) στον Πρόεδρο της Επι¬ 
τροπής, ο οποίος και τη συγκαλεί εντός 15 ημερών. 

Ανεξάρτητα από τις εισηγήσεις του ΕΟΚ η Επιτροπή συ- 
γκαλείται τουλάχιστον μια φορά κάθε δίμηνο την περίοδο 
παραλαβής των καπνών. Η Επιτροπή επίσης συγκαλείται 
μετά το τέλος των παραλαβών εκάστης εσοδείας και 
αφού εξετάσει τα προβλήματα που παρουσιάσθηκαν κα¬ 
τά την τρέχουσα περίοδο, προβαίνει στη σύνταξη της 
αναφερόμενης στην παρ. 3 απολογιστικής έκθεσης. 

5. Για την εσοδεία 1999 οι μεταποιητικές επιχειρήσεις 


καπνού μπορούν να υποβάλλουν σχετική αίτηση για 
έγκριση εντός δέκα πέντε (15) ημερών από τη δημοσίευ¬ 
ση της παρούσας, η δε έγκριση ή απόρριψη των αιτήσεων 
αποφασίζεται το αργότερο εντός δέκα πέντε (15) ημερών 
από την υποβολή της αίτησης. 

6. Οι μεταποιητικές επιχειρήσεις που έχουν την έδρα 
τους σε άλλο κράτος - μέλος της Ευρωπαϊκής Ένωσης 
υποβάλλουν αποδεικτικό έγκρισης αναγνώρισης στο 
Κ.Μ. που θα υπογράψουν συμβάσεις ένα μήνα τουλάχι¬ 
στον πριν από την καταληκτική ημερομηνία υπογραφής 
των συμβάσεων. 

7. Λεπτομέρειες εφαρμογής της παρούσας ρυθμίζονται 
με αποφάσεις του Υπουργού Γεωργίας, οι οποίες δημοσι¬ 
εύονται στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Μάίου 1999 

ΟΙ ΥΠΟΥΡΓΟΙ 

